Pérak

Pérak nyaéta unsur kimia nu lambangna Ag (, tina Basa Yunani Kuna: ἀργήεντος - argēentos, diturunkeun tina ἀργήεις - argēeis, "bodas, méncrang" ) kalawan nomer atom 47. Ieu unsur kaasup logam transisi, konduktivitas listrikna paling onjoy ti sakabéh unsur, anapon konduktivitas panasna paling onjoy ti sakabéh logam. Ieu logam aya sacara alami dina bentuk logam murni, aloy jeung emas (éléktrum) sarta logam lianna, jeung dina bentuk mineral kayaning argentit jeung klorargirit. Pérak biasana dihasilkeun salaku panambah dina pertambangan tambaga, emas, timah, jeung séng.

Pérak geus dipikawanoh ti jaman bihari salaku logam anu luhur ajénna, sarta biasa dipaké mapaés wangunan, perhiasan, paranti tuang-leueut, jeung koin pérak. Dina kahirupan kiwari, pérak dipaké dina paranti listrik, dina enteung, jeung pikeun katalis rupa-rupa réaksi kimia. Sanyawaanana dipaké dina négatif film, anapon larutan pérak nitrat jeung nu lianna dipaké dina disinféktan. Najan mangpaat antimikrobana geus loba kasilih ku antibiotik, tapi ieu logam masih ditalungtik pikeun mangpaat klinisna.

 Rujukan 
 Silver (disalin 18 Agustus 2009)

 Tumbu kaluar 

 WebElements.com – Silver
 Society of American Silversmiths
 Silver Statistics and Information , USGS publications on the worldwide production of silver
 The Silver Institute A silver industry website
 A collection of silver items Samples of silver
 Transport, Fate and Effects of Silver in the Environment''
 Picture in the Element collection from Heinrich Pniok 


Kategori:Unsur kimia
Kategori:Logam transisi
Kategori:Logam mulya
Kategori:Konduktor listrik
Kategori :logam